अगर आप को लगता है कि वह आप की जिंदगी में इतनी अहमियत रखता है कि आप अपनी हर बात, हर फैसला उस से पूछ कर ही करती हैं, तो इस में कोई बुरी बात नहीं है. हम सभी अपने फैसले में किसी न किसी की राय लेना पसंद करते ही हैं और अगर वह राय साथी से ली जा रही है तो इस में कोई बुरी बात नहीं है. इसलिए यह राय छिप कर नहीं बल्कि अपने परिवार के सामने लें ताकि उन्हें पता चल जाए कि आप अपना फैसला उन से बात कर के ही लेंगी और आप दोनों के बीच इतनी अच्छी अंडरस्टैंडिंग और प्यार है कि एकदूसरे के लिए क्या अच्छा है और क्या बुरा है, यह आप दोनों बखूबी जानते हैं.